বিবাহ বিচ্ছেদ হলেই জীবন শেষ নয়, জীবনে এগিয়ে চলার পরামর্শ সুপ্রিম কোর্টের

নয়াদিল্লি: বিয়ের এক বছরের মাথায় বিবাহ বিচ্ছেদ (Divorce)। স্বামী-স্ত্রী উভয় পক্ষই দুজনের বিরুদ্ধে একাধিকা অভিযোগে সরব হন। মামলা প্রথম যায় মহারাষ্ট্র (Maharashtra) ও মধ্যপ্রদেশের (Madhyapradesh) বিভিন্ন আদালতে। পরে সেই মামলা যায় সুপ্রিম কোর্টে (Supreme Court)। শীর্ষ আদালত এই মামলার পর্যবেক্ষণে জানিয়ে দেয়, বিবাহ বিচ্ছেদ মানেই জীবন ব্যর্থ নয়।

দম্পতির আবেদন মঞ্জুর করে আদালত পরস্পরের বিরুদ্ধে আইনি লড়াই বন্ধ করে তাদের জীবনে এগিয়ে যাওয়ার পরামর্শ দিয়েছে। বিচারপতি জেবি পারদিওয়ালা এবং আর মহাদেবনের ডিভিশন বেঞ্চ এই নির্দেশ দিয়েছে।

আরও পড়ুন: হাইকোর্টের বিচারপতিদের নিয়ে লোকপালের আদেশে সুপ্রিম অসন্তোষ, সিদ্ধান্তে স্থগিতাদেশ

সুপ্রিম কোর্ট, ভারতীয় সংবিধানের ১৪২ অনুচ্ছেদের বিশেষ ক্ষমতায় বিবাহ বিচ্ছেদ মঞ্জুর করে তাদের পরস্পরের বিরুদ্ধে দায়ের করা সমস্ত মামলা খারিজ করে দিয়েছে। আদালত তার পর্যবেক্ষণে জানিয়েছে, এই মামলায় দম্পতির বয়স খুব কম। তাদের দুজনকেই নিজেদের ভবিষ্যত সম্পর্কে চিন্তা ভাবনা করতে হবে। বিবাহ ব্যর্থ মানেই জীবন শেষ নয়। তাঁকে সামনের দিকে এগিয়ে নিয়ে যেতে হবে।

এই মামলায় দম্পতি মধ্যপ্রদেশ ও মহারাষ্ট্রের বিভিন্ন ফৌজদারি ও দেওয়ানি মামলা দায়ের করা হয়েছিল। স্ত্রী তাঁর স্বামী ও শ্বশুরবাড়ির লোকদের হয়রানির অভিযোগ আনেন। ভারতীয় দণ্ডবিধির ৪৯৮এ ধারা অনুসারে এবং গার্হস্থ্য সহিংসতা আইনের অধীনে বেশ কিছু মামলা শুরু হয়। দম্পতি ও তার পরিবার প্রতিশোধ এবং মামলা স্থানান্তরের জন্য মামলা করেছিল।

আদালত তার পর্যবেক্ষণে জানিয়েছে, দম্পতি ও তাদের আত্মীয়দের মধ্যে ১৭টি আলাদা মামলা রয়েছে। এই মামলাগুলি লড়া অর্থহীন বলে বেঞ্চ তার অভিমত প্রকাশ করেছে। কারণ এই মামলাগুলি বছরের পর চলে যাবে, কোনও লাভ হবে না। বিবাহ বিচ্ছেদ হয়ে গেলে সব মামলা এই সমস্ত মামলার এমনিতে সমাধান হয়ে যাবে।